Решение на Съда (първи състав) от 12 март 2026 г. (преюдициално запитване от Lietuvos Aukščiausiasis Teismas — Литва) — UAB „EM SYSTEM“/AB SEB bankas, AS „Citadele banka“ Lietuvos filialas
(Дело C-84/241, EM System)
(Преюдициално запитване — Обща външна политика и политика на сигурност — Регламент (ЕО) 765/2006 — Ограничителни мерки с оглед на положението в Беларус — Член 2, параграф 1 — Приложение I — Списък на лицата, образуванията и органите, за които се прилагат ограничителни мерки — Включване на името на акционера на дружество в този списък — Притежаване на 50 % от капитала на това дружество от посочения акционер — Замразяване на финансовите средства на дружеството, което не е включено в списъка — Контрол от страна на включено в списъка лице или образувание върху юридическо лице, което не е включено в списъка — Критерии за преценка — Право на ефективна съдебна защита — Право на защита)
Език на производството: литовски
Запитваща юрисдикция
Lietuvos Aukščiausiasis Teismas
Страни в главното производство
Жалбоподател: UAB „EM SYSTEM“
Ответник: AB SEB bankas, AS „Citadele banka“ Lietuvos filialas
Диспозитив
Член 2, параграф 1 от Регламент (ЕО) № 765/2006 на Съвета от 18 май 2006 година относно ограничителни мерки спрямо Беларус, изменен с Регламент (ЕС) № 1014/2012 на Съвета от 6 ноември 2012 г.,
трябва да се тълкува в смисъл, че
депозираните в банковите сметки активи на дружество, което не е включено в списъка в приложение I към Регламент № 765/2006, но 50 % от капитала му се притежава от включено в този списък лице, следва да се приемат за финансови средства, които са държани или контролирани от това лице, и следователно трябва да бъдат замразени по смисъла на тази разпоредба.
Правото на Съюза трябва да се тълкува в смисъл, че за да се гарантира правото му на ефективна съдебна защита, дружество, което не е включено в списъка в приложение I към Регламент № 765/2006, чиито финансови средства са замразени от частноправни субекти в приложение на член 2, параграф 1 от този регламент, тъй като се предполага, че тези средства се държат или контролират от включено в този списък лице, трябва да има възможност да оспори с жалба пред националните органи, а след това евентуално да сезира компетентните национални съдилища с мярката за замразяване на финансовите му средства и да постигне нейната отмяна, стига да докаже, че посочените средства в действителност не се държат или контролират от включеното в този списък лице.
____________
1 ОВ C, C/2024/3308.